Ego Gauffridus de Burliaco, Nivernensis marescallus, universis tam præsentibus quam futuris notum facio quod, pro remedio animæ meæ et antecessorum meorum, dedi in perpetuam eleemosynam et concessi fratribus de Bellilarico, ordinis cartusiensis, totam decimam vineæ, quæ vinea vocatur de la Harrée, et est in parochia de Nannayo, ab ipsis fratribus in perpetuum pacifice possidendam. Hanc autem donationem laudaverunt et concesserunt Andelina, uxor mea, et Joannes et Gauffridus, filii nostri, Elisabeth et Maria, filiæ nostræ, non coacti sed sua spontanea voluntate. Quod ut ratum et firmum perseveret, sigilli mei feci præsentes litteras munimine robari. Actum anno Domini 1236.